Lolland-Falsters Stifts-Tidende, 1847-02-18
Jndenlandske Efterretninger. Den slesvig-holsteenske Regjerings i vort Gaarsnume, omtalte Skrivelse angaaende Jtzehoer Wochenblatte er udfærdiget under 6te d. M. til Politimesteren i Jtzehoe og lyder saaledes: "Under 24de December 1816 blev udfærdiget allerhøieste Privilegium for Bogtrykkersvend Peter Samuel Schönfeldt fra Husum til Udgivelsen af et Ugeblad. Dette Privilegium indeholder de udtrykkelige Betingelser, at politiske Gjenstande ere udelukkede fra Bladets Jndhold, og at Eieren under sit Privilegiums Fortabelse er ansvarlig for Alt, hvad der indrykkes i Bladet. Efterat Privilegiehaveren (der Jnhaber des Blattes) i længere Tid havde holdt sig indenfor de ham anviste Grændser, begyndte han efterhaanden at give Bladet større Omfang, og, i Modsætning til Privilegiets Jndhold, at gjøre Politiken, saavel den udenlandske som den indenlandske, til Gjenstand for Omtale. Fra den første Begyndelse af denne imod Orden og Ret stridende Fremgangsmaade vedligeholdt han derhos den slette og strafbare Stræben, at undergrave Folkets Tillid til Embedsmændene og Landets Regjering, overalt at vække Utilfredshed, at udbrede statsopløsende Grundsætninger, at gjøre Personers Characteer mistænkelig, at omtale religieuse Gjenstande paa en høist upassende Maade, og at drage Forholdene i den frie Hansestad Hamborg ind under sine derfra meddeelte Correspondentefterretninger paa en Maade, som strider imod denne Stads Stilling som venskabelig Nabo. Man overlod sig til det Haab, at kunne lede Bladets Eier til bedre Jndsigt ved Opfordringer og Jrettesættelser, og at kunne bringe ham tilbage fra hiin forkastelige Retning. De fornødne Underretninger og Paalæg til Censurøvrigheden, og, som Følge deraf, til Privilegiehaveren selv, bleve flere og flere. J denne Henseende henvises, hvad den indenlandske Politik angaaer, til Regjeringsskrivelserne af 8de October 1838, 29de Juli 1839, 18de Mai 1840, 24de Febr., 26de Febr., 3die Marts 1842, 20de Febr., 4de Decbr., 23de Decbr. 1843, 10de Febr., 20de Febr. 1845, 8de Juni, 24de Juli, 22de Aug., 16de Septbr., 12te Octbr. og 17de Octbr. 1846 m. fl.; ligeledes er der med Hensyn til religieuse Anliggender og til udenlandske Forhold, og navnlig Hamborg, vedkommende, under 11te Septbr. 1843, 9de December 1844 og 10de Juli 1845 gaaet alvorlige Jrettesættelser af til den eensurerende Øvrighed. Jkkedestomindre fremturer Ugebladet med uafbrudt Conseqvents i sin antagne slette Stræben, og efterat saaledes alt Maal af Overbærenhed er udtømt, er det blevet uomgængeligt fornødent at tilbagevise Bladets Eier indenfor Bestemmelserne i hans Privilegium. Desaarsag paalægges det herved Politimesteren, efter Modtagelsen af denne Skrivelse, at kalde Eieren af Ugebladet, nuværende Raadmand Schönfeldt, for sig, at gjøre ham bekjendt med denne Skrivelses Jndhold, og dernæst til Protocollen betyde ham: 1) at han herefter i Jtzehoer Wochenblatte ikke maa optage nogen politisk Artikel, hverken angaaende den udenlandske eller den indenlandske Politik, og 2) at han maa være belavet paa, at de videre fornødne Forholdsregler ville blive bragte i Anvendelse imod ham, saafremt han gjør sig skyldig i nogen Overtrædelse heraf. - Tillige paalægges det Censor, tilbørligt at vaage over Overtrædelser af denne Forskrift. – Jmod Offentliggjørelsen af denne Skrivelse, navnlig imod sammes Optagelse i Jtzehoer Wochenblatt, haves herfra Jntet at indvende." – Efter Meddelelsen af Regjeringsskrivelsen tilføier Bladets Redacteur: "Vi bede derfor vore Læsere at undskylde, at vi idag (11te Februar), istedetfor Rubriken: Dagshistorie, kun kunne meddele nogle upolitiske Notitser. J vor egen og vore Læseres Jnteresse have vi allerede gjort de fornødne Skridt, for - om muligt – at opnaae en Formildelse i den imod os tagne, ligesaa strenge som uventede Forholdsregel, og vi udtale det Haab, at vor Umage vil have gunstigt Udfald, og at Meddelelse af politiske Efterretninger, som næsten en Menneskealder igjennem stiltiende har været tilladt, atter vil blive os tilstaaet, i samme Omfang, som vore slesvig-holsteenske Colleger. -